ব্যক্তিজীবনে অবিবাহিত সাবেক এই সাংসদ বেশ কিছুদিন ধরে দূরারোগ্য নানা রোগে ভুগছিলেন। জীবন সায়াহ্নে এসে প্যারালাইসেস রোগী হয়ে রাঙ্গুনিয়া কলেজ সংলগ্ন ছোট ভাইয়ের বাসায় অত্যন্ত কষ্টে দিন কাটে তার। তাকে নিয়ে বেশ কিছুদিন ধরে সামাজিক যোগাযোগ মাধ্যমে আলোচনা হলে বিষয়টি প্রধানমন্ত্রীর দৃষ্টিগোচর হয়। পরে প্রধানমন্ত্রী শেখ হাসিনা তার চিকিৎসার ব্যবস্থা নেয়ার নির্দেশ দেন। এরপর গত ৯ জানুয়ারি ইউসুফকে ঢাকার সম্মিলিত সামরিক হাসপাতালে ভর্তি করা হয়।